
MÉLYKÚT VÁROS POLGÁRMESTERE

6449 Mélykút, Petőfi tér 1.

Telefon: 06-77/560-001; 06-77/560-034

E-mail: hivatal@melykut.hu
                           KRID kód: 404154707

Ikt. szám: 100-……./2026.

ELŐTERJESZTÉS

MÉLYKÚT VÁROS ÖNKORMÁNYZAT KÉPVISELŐ-TESTÜLETÉNEK
2026. szeptember 29. napján tartandó ülésére.
Tárgy: Tájékoztató Mélykút Város Önkormányzat és intézményei energiafelhasználásáról.

Az előterjesztést készítette: Dr. Ágoston-Szalai Judit aljegyző
Az előterjesztés készítésében közreműködött: Görhöny Edit pénzügyi csoportvezető

   Bényi József főtanácsos
   Czékus Tímea igazgató
Melléklet: 1 db
· az önkormányzat intézményei energia fogyasztásának kimutatása.
Döntési javaslatok száma: 1 db
Véleményezi: Pénzügyi és Gazdasági Bizottság
A határozati-javaslat elfogadásához egyszerű többség szükséges.

Törvényességi észrevételem nincs.
 Dr. Vörös-Börcsök Tímea 
                  jegyző

Tisztelt Képviselő-testület!

Az energiapiaci helyzetre tekintettel a bizonytalan ár képzés miatt Mélykút Város Önkormányzat Képviselő-testületének Pénzügyi és Gazdasági Bizottsága 2022. szeptemberében kezdeményezte kimutatás készítését Mélykút Város Önkormányzat és intézményei 2020. és 2021. évi energiafogyasztásáról. Tárgyi kimutatások – eltérő időközönként ugyan, de azóta is folyamatosan – a Képviselő-testület elé kerültek. Bár a 2026. II. félévi munkaterv elfogadásakor nem került meghatározásra a következő energiafelhasználásról szóló tájékoztató benyújtásának ideje, azonban a korábbi éveket figyelembe véve jelen képviselő-testületi ülésen esedékes a napirendi pont tárgyalása, melyre tekintettel az alábbi tájékoztatást adom az önkormányzat és intézményei energiafelhasználásáról:
1. Mélykúti Polgármesteri Hivatal

Az épület tetőszerkezetén lévő napelemhálózat legutóbbi leolvasott termelése 2026.05.12-2025.09.16. közötti időszakot figyelembe véve 6120 kWh volt. Ebben az időszakban az azonnal elfogyasztott energia 2178 kWh volt. Az MVM Zrt-től vásárolt energia pedig 1315 kWh. Az elfogyasztott 2178 kWh energia és a bejövő 1315 kWh energia adja meg az épület összes 3493 kWh energia fogyasztását. Összességében látható, hogy az inverter által megtermelt 6120 kWh több, mint az összesen elfogyasztott 3493 kWh.

2. Mélykút Város Önkormányzat GAMESZ

A 2026-os évben is elsődleges szempont az intézménynél, hogy mindenhol törekszik a minél alacsonyabb energiafogyasztásra. Az orvosi rendelőben az áram a vérvételi pont kivételével tovább számlázásra kerül az orvosok részére, így a fogyasztás csökkentésében mindenki érdekelt és ezt szem előtt is tartják. A Zrínyi utca 55. szám alatt lévő gyümölcsösben a szivattyú üzemeltetéséhez több áram került elhasználásra a tavaly ültetett fák locsolása miatt.

3. Mélykút Város Önkormányzat Mélykúti Bölcsőde

A Mélykúti Bölcsődében a világításról energiatakarékos led lámpák gondoskodnak, illetve ezen felül a csoportszobákban a mennyezeten bevilágítók vannak, amelyek természetes fényt bocsátanak a csoportszobákba. A folyosókon, előterekben csak a reggeli, illetve a délutáni órákban használják a világítást, amikor ezt az évszakból adódó fényviszonyok megkívánják. 

4. Mélykút Város Önkormányzat Gondozási Központja

A villanyenergia fogyasztásának csökkentésére a napelem került elhelyezésre az intézményen. 
5. Mélykút Város Önkormányzat Óvodája 

Az óvodában a világítandó alapterület 257 m2. A villamosenergiát elsősorban világításra, konyhai eszközök, informatikai berendezések és háztartási gépek kapcsán használják. A szellőztetést és hűtést két klímaberendezés segíti. A csoportszobákban neoncsöves világítás van felszerelve. A folyosón energiatakarékos izzók vannak. Lehetőségükhöz mérten igyekeznek a legoptimálisabb energia felhasználására. Az intézmény melegvíz előállítását földgázkazán biztosítja. 
6. Mélykúti Művelődési-, Sport- és Szabadidőközpont 

A Mélykúti Művelődési-, Sport- és Szabadidőközpont villamosenergia fogyasztás költségének egy részét a napelem lefedi. A rendezvények alkalmával a bérleti díj magában foglalja a becsült rezsi díjat is. 
7. Könyvtár, Információs és Közösségi Hely

Az energiatakarékosság jegyében a világítást kizárólag a jelenleg is használatban lévő, munkavégzéssel vagy olvasói jelenléttel érintett területeken kapcsolják be. A könyvtári terek nagyobb részén fénycsöves világítás működik, míg a "közlekedő folyosókon" energiatakarékos LED-rendszer biztosítja a fény ellátást. Az intézményi elektromos fogyasztást a világítás mellett négy számítógépes munkaállomás, a nyomtatók, valamint a személyzeti teakonyha használata teszi ki.

Tekintettel arra, hogy a korábbi, 2026. április 28. napján tartott képviselő-testületi ülés és az előterjesztés készítése közötti időszakban az intézmények fűtésére nem volt szükség, így arra vonatkozóan az előterjesztés szöveges része nem tartalmaz tájékoztatást.

Kérem a T. Képviselő-testületet, hogy az előterjesztést megtárgyalni és a határozati - javaslatot elfogadni szíveskedjék!
Mélykút, 2026. szeptember 25.
Kovács Tamás
polgármester
HATÁROZATI-JAVASLAT
……../2026.(IX.29.) Kt. számú



HATÁROZAT

Tájékoztató Mélykút Város Önkormányzat és intézményei energiafelhasználásáról.
Mélykút Város Önkormányzat Képviselő-Testülete a Mélykút Város Önkormányzat és intézményei energiafelhasználásáról szóló tájékoztatót elfogadja.
